डंपर ने राहगीर को कुचला वाहन लेकर भागा चालक
धुदीपुरा पंचायत भवन के सामने शनिवार की देर शाम हुआ दर्दनाक हादसा
भास्कर संवाददाता | कैलारस
शनिवार की देर शाम एमएस रोड पर धुंदीपुरा पंचायत भवन के सामने तेज गति से निकल रहे डंपर ने सड़क पर जा रहे राहगीर को कुचल डाला। इस घटना में युवक की मौके पर ही मौत हो गई। हादसे का अंजाम देने के बाद आरोपी चालक डंपर को लेकर मौके भाग गया। पुलिस वाहन नंबर के आधार पर डंपर व उसके चालक की तलाश कर रही है।
जानकारी के मुताबिक बधरेंटा गांव में रहने वाला कमल सिंह पुत्र पतिराम धाकड़ (35) शनिवार की शाम 7 बजे किसी काम से धुंधीपुरा जा रहा था। इसी दौरान पंचायत भवन के सामने तेज गति से निकल रहे डंपर (क्रमांक यूके 08 सीए 0360) चालक ने कमल सिंह में टक्कर मार दी। यह हादसा इतना दर्दनाक जबरदस्त हुआ कि कमल सिंह की मौके पर ही मौत हो गई।
ट्रक की टक्कर से व्यक्ति घायल, केस दर्ज
इंड्रस्ट्रीज एरिया में शनिवार की रात ट्रक की टक्कर से एक व्यक्ति घायल हो गया। जानकारी के मुताबिक मुरैना गांव निवासी जगदीश कुशवाह अपने भतीजे मनोज कुशवाह की बाइक पर सवार होकर बानमोर से मुरैना लौट रहे थे। इसी दौरान शांति सरिया फैक्टरी के सामने ट्रक क्रमांक एमपी 06 एस 5138 के चालक ने वाहन को तेजी व लापरवाही से चलाते हुए बाइक में टक्कर मार दी। जिससे बाइक पर सवार जगदीश कुशवाह घायल हो गए। जगदीश के भतीजे मनोज की रिपोर्ट पर पुलिस ने आरोपी ट्रक चालक के खिलाफ मामला दर्ज कर लिया है।
hin_Deva hin_Deva npi_Deva hin_Deva hin_Deva bho_Deva hin_Deva